Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 68/1995. (VI. 17.) Korm. rendelet 12. § (3) bekezdésének
Paragraph Index: 388

68/1995. (VI. 17.) Korm. rendelet 12. § (3) bekezdésének módosítását annak érdekében, hogy a halmozottan hátrányos helyzetben lévő jogosultakat megillető családi pótlék összege a — hátrányos helyzetek halmozódásából eredő — különbözőség figyelembevételével kerüljön megállapításra. A Miniszterelnöki Hivatal politikai államtitkára 1998. december 29-én kelt válaszában tájékoztatta az állampolgári jogok országgyűlési biztosát arról, hogy a gyermeküket egyedül nevelő szülőket megillető családi pótlék összege magasabb, mint a gyermeküket közösen nevelő szülőké. A jogalkotó pozitív diszkriminációt alkalmazott azzal, hogy más hátrányos helyzetű csoportokat az egyedülálló szülőkével azonos jogállásba helyezett. Így például a vak személyeket is egyedülállónak kellett tekinteni. A vak személyek a fogyatékosságukból eredő többletköltségek részbeni kompenzálása céljából a vakok személyi járadékára jogosultak. A leírtakra figyelemmel az államtitkár úgy ítélte meg, hogy a családi pótlék, illetve az egyéb támogatások rendszere — a pozitív diszkriminációt alkalmazására figyelemmel — az Alkotmány 70/A. §-ában biztosított diszkrimináció mentes elbánáshoz, valamint az Alkotmány 1999/79/II. szám 70/E. §-a szerinti szociális biztonsághoz való jogokkal összefüggésben nem okozott visszásságot. Az ajánlásra adott választ az állampolgári jogok országgyűlési biztosa elfogadta. OBH 4822/1997. Nem állapítható meg az Alkotmány 70/E. §-ában deklarált szociális biztonsághoz való joggal összefüggésben visszásság, ha a helyi önkormányzat lehetőségeihez mérten támogatja a rászoruló családokat. Nem állapítható meg az Alkotmány 70/A. § (3) bekezdésében megfogalmazott, az esélyegyenlőtlenségek kiküszöbölését célzó intézkedések bevezetésére irányuló állami kötelezettséggel öszszefüggésben visszásság, ha az állam rendelkezik a mozgássérültek részére adható lakáscélú támogatási formáról. A panaszos a beadványában kifogásolta, hogy Nyíregyháza Megyei Jogú Város Önkormányzata nem részesíti támogatásban, és mozgáskorlátozott felesége nem kap segítséget lakásproblémája megoldásához. Az állampolgári jogok országgyűlési biztosa általános helyettese a vizsgálat során megállapította, hogy az önkormányzat a lehetőségeihez képest támogatta a családot, több alkalommal lakásfenntartási támogatásban, átmeneti segélyben, közgyógyellátási igazolványban részesítette őket, ezenkívül a jegyző közlekedési támogatást állapított meg számukra. A második emeleti bérlakás helyett az önkormányzat felajánlott a családnak egy földszinti, a jelenleginél kisebb alapterületű lakást, melyet azonban panaszos és felesége nem fogadott el. A vizsgálat idején az önkormányzat olyan cserelakással, melynél nem kell lépcsőt használni, nem rendelkezett. Az állampolgári jogok országgyűlési biztosa általános helyettese megállapította, hogy a települési önkormányzatok kötelező feladatai között fontos helyet foglal el a szociális alapellátás, ezen belül a szociális rászorultságtól függő pénzbeli ellátási kötelezettség. A szociális ellátások mértékének megállapítása a jogalkotók feladata, az Alkotmány nem határozza meg az e rendszerek működésére vonatkozó alapvető elveket és szempontokat, csupán a szociális ellátás állami kötelezettségét emeli alkotmányos tétellé. Az önkormányzatoknak tehát a törvényben megállapított kötelező feladatok ellátása esetén a teljesítés módja, színvonala tekintetében van mérlegelési lehetőségük. Amennyiben a kialakított rendszer biztosítja a megélhetéshez szükséges ellátási formákat, és az önkormányzat lehetőségeihez képest támogatja a panaszost, nem állapítható meg a szociális biztonsághoz való joggal kapcsolatban visszásság. Az állampolgári jogok országgyűlési biztosa általános helyettese megállapította, hogy az esélyegyenlőség elvének megfelelően — mely általános állami célkitűzés — az államot a jogegyenlőség megvalósulását célzó, az esélyegyenlőtlenségek kiküszöbölését lehetővé tevő intézkedések bevezetésének kötelezettsége terheli. Ezen intézkedések tartalmát a hatáskörrel rendelkező állami szervek állapítják meg. A lakáscélú

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes